O **dominio SH3** (do inglés *SRC Homology 3*) é un pequeno dominio proteico duns 60 residuos de aminoácidos que foi identificado primeiramente como unha secuencia conservada na proteína adaptadora viral v-Crk e nas partes non catalíticas de encimas como a fosfolipase e varias tirosina quinases citoplasmáticas como Abl e Src. Tamén foi identificado noutras familias de proteínas como: PI3 quinase, Ras proteína activadora da GTPase Ras, CDC24 e cdc25. Os dominios SH3 encóntranse en proteínas de vías de sinalización que regulan o citoesqueleto, a proteína Ras, e a quinase Src e moitas outras. Tamén regulan o estado de actividade de proteínas adaptadoras e outras tirosina quinases e crese que incrementan a especificidade de substrato dalgunhas tirosina quinases ao unirse lonxe do centro activo da quinase. Atopáronse aproximadamente 300 dominios SH3 en proteínas codificadas no xenoma humano.

Estrutura
---------

O dominio SH3 ten un pregamento característico en barril beta que consiste en cinco ou seis febras β dispostas como dúas follas β antiparalelas estreitamente empaquetadas. As rexións de enlace poden conter hélices curtas. O pregamento de tipo SH3 é un pregamento antigo atopado en eucariotas e procariotas.

Unión a péptidos
----------------

O dominio SH3 clásico encóntrase xeralmente en proteínas que interaccionan con outras proteínas e median na ensamblaxe de complexos proteicos específicos, tipicamente por medio da unión a péptidos ricos en prolina da proteína á que se teñen que unir. Os dominios SH3 clásicos están restrinxidos en humanos a proteínas intracelulares, aínda que a pequena familia MIA humana de proteínas extracelulares tamén contén un dominio cun pregamento similar ao SH3.

Moitos epitopos de unión a SH3 de proteínas teñen unha secuencia consenso que pode representarse como unha expresión regular ou un motivo liñal curto:

```
-X-P-p-X-P-
 1 2 3 4 5
```

onde 1 e 4 son aminoácidos alifáticos, 2 e 5 sempre, e ás veces 3 son a prolina. A secuencia únese ao peto hidrófobo do dominio SH3. Máis recentemente, describíronse dominios SH3 que se unen a un motivo consenso central R-x-x-K. Exemplos son os dominios C-terminais SH3 de proteínas adaptadoras como Grb2 e Mona (tamén chamados Gads, Grap2, Grf40, GrpL etc.). Atopáronse outros motivos de unión SH3 e outros seguen aparecendo no decurso de various estudos moleculares, o que salienta a versatilidade deste dominio.

Proteínas con dominio SH3
-------------------------

* Proteínas adaptadoras
* CDC24
* Cdc25
* PI3 quinase
* Fosfolipase
* Proteína activadora da GTPase Ras
* Protooncoxene Vav
* GRB2
* p54 S6 quinase 2 (S6K2)
* SH3D21
* C10orf76 (potencialmente)
* STAC3
* Algunhas miosinas

Notas
-----

1. ↑  Pawson T, Schlessingert J (July 1993). "SH2 and SH3 domains". *Curr. Biol.* **3** (7): 434–42. PMID 15335710. doi:10.1016/0960-9822(93)90350-W.
2. ↑  Mayer BJ (April 2001). "SH3 domains: complexity in moderation". *J. Cell. Sci.* **114** (Pt 7): 1253–63. PMID 11256992.
3. ↑  Musacchio A, Gibson T, Lehto VP, Saraste M (July 1992). "SH3--an abundant protein domain in search of a function". *FEBS Lett.* **307** (1): 55–61. PMID 1639195. doi:10.1016/0014-5793(92)80901-R.
4. ↑  Mayer BJ, Baltimore D (January 1993). "Signalling through SH2 and SH3 domains". *Trends Cell Biol.* **3** (1): 8–13. PMID 14731533. doi:10.1016/0962-8924(93)90194-6.
5. ↑  Pawson T (February 1995). "Protein modules and signalling networks". *Nature* **373** (6515): 573–80. PMID 7531822. doi:10.1038/373573a0.
6. ↑  Whisstock JC, Lesk AM (April 1999). "SH3 domains in prokaryotes". *Trends Biochem. Sci.* **24** (4): 132–3. PMID 10322416. doi:10.1016/s0968-0004(99)01366-3.

Véxase tamén
------------

### Outros artigos

* Dominio proteico

### Ligazóns externas

* Eukaryotic Linear Motif resource: motivo de tipo LIG\_SH3\_1
* Eukaryotic Linear Motif resource: motivo de tipo LIG\_SH3\_2
* Eukaryotic Linear Motif resource: motivo de tipo LIG\_SH3\_3
* Eukaryotic Linear Motif resource: motivo de tipo LIG\_SH3\_4
* Eukaryotic Linear Motif resource: motivo de tipo LIG\_SH3\_5
* Eukaryotic Linear Motif resource: motivo de tipo TRG\_PEX\_1
* Nash Lab Protein Interaction Domains in Signal Transduction - The SH3 domain[*Ligazón morta*]
* GENEART - Criba unha proteína con respecto a todos os dominios SH3 humanos nun só ciclo de *phage display*

|  |  |
| --- | --- |
| Control de autoridades | 
* Wd: Q24771787
* MAG: 196347352

 |

|  |  |
| --- | --- |
| Identificadores | 
* InterPro: IPR001452
* Pfam: PF00018

 |